Document ID: /roh_data/filtered/fineweb-2-filterrobots_roh.jsonl.gz/34704

Cunzunt la revalitaziun dal dollar a l'entschatta da l'onn è sa resultà tar la valuta estra in plus da 39,9 milliardas franc, ha communitgà la banca. Perquai ch'igl aur vala dentant in zic pli pauc che l'onn passà, ha la banca naziunala fatg tar l'effectiv en aur in minus da 2,3 milliardas francs.
Igl emprimt quartal dal 2020 aveva la SNB anc fatg ina perdita da radund 38 milliardas francs. Il motiv era tranter auter la malsegirezza sin il martgà da finanzas pervia da la pandemia da corona ed il ferm franc svizzer. Per l'entir 2020 è alura tuttina sa resultà in gudogn da 20,9 milliardas.